Pielikums

2019.gada 16.maija

lēmumam Nr.285

**Atzinums**

**Par dividendēs izmaksājamās pelņas daļas atstāšanu**

**SIA “Daugavpils bērnu veselības centrs” rīcībā**

Pamatojoties uz Publiskas personas kapitāla daļu un kapitālsabiedrību pārvaldības likuma (turpmāk- Likums) 56.pantu, Daugavpils pilsētas domes (turpmāk- Dome) 29.10.2015. apstiprinātajiem noteikumiem Nr.12 “Kārtība, kādā pašvaldības kapitālsabiedrības un publiski privātās kapitālsabiedrības, kurās pašvaldība ir dalībnieks (akcionārs) nosaka dividendēs izmaksājamo peļņas daļu, un veic maksājumus pašvaldības budžetā par pašvaldības kapitāla izmantošanu” (turpmāk-kārtība) 7.punktu,

SIA “Daugavpils bērnu veselības centrs” (turpmāk- SIA “DBVC”) 11.03.2019. dalībnieku sapulcē apstiprināto 2018.gada pārskatu, kā arī

 SIA “DBVC” 12.12.2016.dalībnieku sapulcē apstiprināto vidējā termiņa darbības stratēģiju 2017.-2020.gadam (turpmāk- Stratēģija) un 04.02.2019. dalībnieku sapulcē apstiprināto Rīcības plānu 2019.gadam un

nodrošinot Stratēģijā noteikto mērķu īstenošanu 2019.gadā - attīstīt kvalitatīvu veselības aprūpes pakalpojumu sniegšanu, atbilstoši plānotajiem finanšu ieguldījumiem un to avotiem, īstenojot pasākumus, kas palielina kapitālsabiedrības vērtību, SIA “DBVC” valde, pamatojoties uz 11.03.2019. dalībnieku sapulces protokolu, piedāvā 2018.gada pelņu 2711 EUR apmērā atstāt kapitālsabiedrības attīstībai, t.i. krioterapijas iekārtas iegādei, kas ļaus ārstam dermatologam paplašināt veselības aprūpes pakalpojumus pēc klientu pieprasījuma.

SIA “DBVC” piedāvājuma atbilstība Likumā un Kārtībā noteiktajiem peļņas izlietošanas principiem:

|  |  |
| --- | --- |
| *Ekonomiskais pamatojums* | Saskaņā ar SIA “DBVC” Rīcības plānu 2019.gadam un 2019.gada Budžeta plāna pielikumu Nr.4 “Pamatlīdzekļu iegādes plāns” komercsabiedrība plāno iegādāties trīs medicīnas iekārtas par kopējo summu 9800 EUR, t.sk. krioterapijas iekārtu, kuras plānotā iegādes vērtība ir 2400 EUR. Medicīnas iekārtu iegāde ir ilgtermiņa ieguldījums komercsabiedrības funkcionāli diagnostiskā aprīkojumā, kas palīdzēs sasniegt Vidējā termiņa darbības stratēģijā 2017.-2020.g. noteiktos uzdevumus un mērķus (stratēģijas 2.mērķis – attīstīt kvalitatīvu veselības aprūpes pakalpojumu sniegšanu, uzdevums 2.3. – saglabāt un attīstīt speciālistu konsultācijas kvalitāti, nodrošinot iespēju strādāt ar efektīvu un modernu funkcionālo diagnostisko aprīkojumu). Nepieciešamais finansējums plānots no SIA “DBVC” līdzekļiem (no 2018.gada peļņas), līdz ar to ir ekonomiski pamatota pelņas 100% atstāšana kapitālsabiedrības rīcībā - pozitīvas naudas plūsmas nodrošināšanai, nesamazinot naudas līdzekļu apjomu plānos noteikto pasākumu īstenošanai. Saskaņā ar Latvijas nacionālo attīstības plānu 2014.-2020.gadiem, bērna veselība ir viena no būtiskākajām sabiedrības veselības jomām. |
| *Tiesiskais pamatojums* | Daugavpils pilsētas attīstības programmas Rīcības un Investīciju plāns 2014.-2020.gadam SIA “DBVC” nosaka pasākumus - *Saglabāt un attīstīt DBVC speciālistu konsultācijas kvalitāti, nodrošinot iespēju strādāt ar efektīvu un modernu funkcionālo diagnostisko aprīkojumu, kā rezultātā veikta funkcionālā diagnostiskā aprīkojuma atjaunošana un modernizācija,* kas iekļauts Stratēģijā un Rīcības plānā 2019.gadam.Valdes piedāvājums izskatīts 11.03.2019. dalībnieku sapulcē, lemjot jautājumu virzīt izskatīšanai Domes sēdē atbilstoši Kārtības 6.punktā noteiktajam. |
| *Atbilstība Komercdarbības atbalsta kontroles likuma prasībām* | Valdes piedāvājums - atstāt 2018.gada pelņu kapitālsabiedrības rīcībā, krioterapijas iekārtas iegādei, atbilst *Komercdarbības atbalsta kontroles likumā* noteiktajām prasībām. |

Pamatojoties uz pašvaldības un SIA “DBVC” apstiprinātajiem plānošanas dokumentiem 2017.-2020.gadam, dalībnieku sapulces apstiprināto 2018.gada pārskatu, SIA ”Doma Audits” zvērināta revidenta A.Ļitvinova ziņojumu par SIA “DBVC” finansiālo stāvokli 2018.gada 31.decembrī, par darbības finanšu rezultātiem pārskata periodā un, lai nodrošinātu noteikto mērķu un uzdevumu sekmīgu izpildi 2019.gadā, valdes piedāvājums ir atbalstāms.

Pielikumā: SIA “DBVC” 2018.gada pārskata Vadības ziņojums un Peļņas/ zaudējumu aprēķins, Budžeta plāna 2019.gadam pielikums Nr.4 “Pamatlīdzekļu iegādes plāns”.

Kapitālsabiedrību pārraudzības nodaļas

ekonomiste T.Volkova

26.04.2019.